Document ID: 32009D0086

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Ιανουαρίου 2009
σχετικά με την εκκαθάριση των λογαριασμών ορισμένων οργανισμών πληρωμών του Βελγίου, της Γερμανίας και της Αυστρίας, όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2007
[κοινοποιηθείσα υπό τον αριθμό Ε(2009) 420]
(Τα κείμενα στη γαλλική, στη γερμανική και στην ολλανδική γλώσσα είναι τα μόνα αυθεντικά)
(2009/86/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33,
Μετά από διαβούλευση με την επιτροπή των γεωργικών ταμείων,
Εκτιμώντας τα ακόλουθα:
(1)
Με την απόφαση 2008/397/ΕΚ της Επιτροπής (2) εκκαθαρίστηκαν, για το οικονομικό έτος 2007, οι λογαριασμοί όλων των οργανισμών πληρωμών, εκτός του αυστριακού οργανισμού πληρωμών «ΑΜΑ», των βελγικών οργανισμών πληρωμών «ALV» και «Région wallonne», των γερμανικών οργανισμών πληρωμών, «Baden-Württemberg» και «Bayern», του ελληνικού οργανισμού πληρωμών «ΟΠΕΚΕΠΕ», του φινλανδικού οργανισμού πληρωμών «MAVI» και του πορτογαλικού οργανισμού πληρωμών «IFAP».
(2)
Μετά τη διαβίβαση νέων στοιχείων και μετά από συμπληρωματικούς ελέγχους, η Επιτροπή μπορεί τώρα να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) σχετικά με την πληρότητα, την ακρίβεια και την ειλικρίνεια των λογαριασμών που υποβλήθηκαν από τον αυστριακό οργανισμό πληρωμών «ΑΜΑ» τους βελγικούς οργανισμούς πληρωμών «ALV» και «Région wallonne» και τους γερμανικούς οργανισμούς πληρωμών «Baden-Württemberg» και «Bayern».
(3)
Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εκκαθαρίζονται οι λογαριασμοί του αυστριακού οργανισμού πληρωμών «AMA», των βελγικών οργανισμών πληρωμών «ALV» και «Région wallonne» και των γερμανικών οργανισμών πληρωμών «Baden-Württemberg» και «Bayern» σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2007.
Στο παράρτημα παρατίθενται τα ποσά προς ανάκτηση από ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005.
Άρθρο 2
Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας και στην Ομοσπονδιακή Δημοκρατία της Αυστρίας.
Βρυξέλλες, 28 Ιανουαρίου 2009.

Labels: 4
19
6
18
15